లక్నో:  ఉత్తరప్రదేశ్లో సమాజ్వాదీ పార్టీ అఖిలేష్ వర్గంతో కాంగ్రెస్ పొత్తు దాదాపు ఖరారైనట్టే. అయితే అధికారికంగా మాత్రం ఇంకా పొత్తుల అంశాన్ని ప్రకటించాల్సి ఉంది. మొత్తం 403 స్థానాలకు గాను కాంగ్రెస్కు 100కు పైగా సీట్లు ఇచ్చేందుకు అఖిలేష్ వర్గం సుముఖంగా ఉన్నట్టు కాంగ్రెస్ వర్గాలు చెబుతున్నాయి. సీట్ల పంపకాలకు సంబంధించి యూపీ ఇన్చార్జిగా ఉన్న కాంగ్రెస్ సీనియర్ నేత గులాం నబీ ఆజాద్, అఖిలేష్ వర్గం ప్రధాన వ్యూహకర్త రామ్ గోపాల్ యాదవ్ మధ్య చర్చలు జరుగుతున్నట్టు తెలుస్తోంది. యూపీ ఎన్నికల ప్రచారానికి అందరికంటే ముందే శ్రీకారం చుట్టిన కాంగ్రెస్ పార్టీ తమ ముఖ్యమంత్రి అభ్యర్థిగా షీలా దీక్షిత్ను కూడా ప్రకటించింది. అయితే బీజేపీ గెలుపును నిరోధించాలంటే అఖిలేష్ వర్గంతో పొత్తు కాంగ్రెస్కు అనుకూలిస్తుందని రాహుల్ గట్టి నమ్మకంతోనే ఉన్నారు. ఇందుకు అనుగుణంగానే షీలాదీక్షిత్ సైతం అఖిలేష్ సమర్ధుడైన సీఎం అంటూ ప్రకటించారు. కాంగ్రెస్తో పొత్తుకు మొదట్నించీ అఖిలేష్ సుముఖంగా ఉన్నప్పటికీ, సమాజ్వాదీ పార్టీ ఒంటరిగానే బరిలోకి దిగుతుందని, ఏ పార్టీతోనూ ఎన్నికల ముందు పొత్తు ఉండదని ములాయం సింగ్ యాదవ్ తెగేసి చెప్పారు. ఇది అఖిలేష్ వర్గానికి మింగుడుపడక పోవడంతో  పార్టీలో అభిప్రాయ భేదాలు తలెత్తాయి. అటు ములాయం వర్గం, ఇటు అఖిలేష్ వర్గంగా విడిపోవడం, 'సైకిల్' గుర్తు కోసం ఇరువర్గాలు ఈసీని ఆశ్రయించడంతో ఆ పార్టీలో తలెత్తిన సంక్షోభం పతాక స్థాయికి చేరింది. ఇదే తరుణంలో అఖిలేష్ వర్గంతో పొత్తుకు కాంగ్రెస్ వ్యూహాత్మకంగా వ్యవహరిస్తూ వచ్చింది. కాగా, శుక్రవారంనాడు 'సైకిల్' గుర్తుపై ములాయం, అఖిలేష్ వర్గాల వాదనలు విన్న ఎన్నికల సంఘం తమ నిర్ణయాన్ని రిజర్వ్ చేసింది. ఈసీ నిర్ణయం వెలువడగానే అఖిలేష్ సమాజ్వాదీ పార్టీ, కాంగ్రెస్ మధ్య పొత్తు ప్రకటన వెలువడే అవకాశం ఉంది.
lakno:  uttarapradeshlo samajwadi party akhilesh vargamtho congress pottu daadaapu khararainatte. ayithe adhikaarikamgaa maatram inka pottula amsaanni prakatinchaalsi undi. mottam 403 sthaanaalaku gaanu congresku 100ku paiga seetlu ichenduku akhilesh vargam sumukhamgaa unnattu congress vargaalu chebutunnaayi. seatla pampakaalaku sambandhinchi up incharjiga unna congress seanier netha gulam nabi ajad, akhilesh vargam pradhaana vyuuhakarta ram gopal yadav madhya charchalu jarugutunnattu telustondi. up ennikala prachaaraaniki andarikante munde srikaram chuttina congress party tama mukhyamantri abhyardhigaa sheela deekshitnu kuudaa prakatinchindi. ayithe bgfa gelupunu nirodhinchaalante akhilesh vargamtho pottu congresku anukuulistundani rahul gatti nammakamthone unnaaru. induku anugunamgaane sheeladikshit saitam akhilesh samardhudaina cm antuu prakatinchaaru. congresto pottuku modatninchii akhilesh sumukhamgaa unnappatikii, samajwadi party ontarigaane bariloki digutundani, e paartiitoonuu ennikala mundu pottu undadani mulayam sing yadav tegesi cheppaaru. idhi akhilesh vargaaniki mingudupadaka povadamtho  paartiiloo abhipraya bhedaalu talettaayi. atu mulayam vargam, itu akhilesh vargamgaa vidipovadam, 'saikil' gurtu kosam iruvargaalu eeseeni aasrayinchadamto aa paartiiloo talettina sankshobham pataaka sthaayiki cherindi. ide tarunamlo akhilesh vargamtho pottuku congress vyuuhaatmakamgaa vyavaharistuu vachindi. kaga, sukravaaramnaadu 'saikil' gurthupai mulayam, akhilesh vargala vaadanalu vinna ennikala sangham tama nirnayaanni rizerv chesindi. eesee nirnayam veluvadagaane akhilesh samajwadi party, congress madhya pottu prakatana veluvade avakaasam undi.